Kidspiration: Πρόκειται για ένα λογισμικό ανοικτού τύπου που προωθεί τον εποικοδομισμό και προάγει τις δυνατότητες έκφρασης των μαθητών. Απευθύνεται σε μαθητές προσχολικής και σχολικής ηλικίας και είναι ένα λογισμικό **εννοιολογικής** χαρτογράφησης και μπορεί να χρησιμοποιηθεί με ποικίλους τρόπους, κατά την **κρίση** και τη φαντασία του/της δασκάλου/ας. Μπορεί να **χρησιμοποιηθεί** ως μέσο οργάνωσης της ύλης ενός **μαθήματος** ή ως εποπτικό υλικό από τον εκπαιδευτικό, αλλά και ως μέσο αξιολόγησης ή/και καταγραφής ιδεών από τους μαθητές. Μπορεί να εφαρμοστεί σε **όλα** τα μαθήματα του δημοτικού, αλλά και σε όλες τις θεματικές ενότητες του αναλυτικού προγράμματος του νηπιαγωγείου.

Γλώσσα Α’-Β’ Δημοτικού: Πρόκειται για ένα λογισμικό κλειστού τύπου και στηρίζεται στο συμπεριφοριστικό μοντέλο και χρησιμοποιείται για τη διδασκαλία των γραμμάτων και των συλλαβών στην Α’ τάξη και για να μάθουν τα παιδιά να διαβάζουν και να κατανοούν απλά κείμενα. Μπορεί επίσης να χρησιμοποιηθεί ως μέσο επανάληψης της Α’ τάξης στο τέλος της σχολικής χρονιάς ή κατά την περίοδο έναρξης της Β’ τάξης. Είναι ένα λογισμικό το οποίο χρησιμοποιώντας φιλικό περιβάλλον με κινούμενα σχέδια, παραμύθια και αφήγηση μπορεί να δώσει το έναυσμα στους μικρούς μαθητές να εμπλακούν πιο ενεργά στην αναζήτηση της γνώσης μέσα από το παιχνίδι.

Google Maps: Αρχικά δημιουργήθηκε ως υπηρεσία χαρτογράφησης στο διαδίκτυο και υποστηρίζει πολλές υπηρεσίες που στηρίζονται σε χάρτες. Στην εκπαίδευση μπορεί να χρησιμοποιηθεί ως ένα επικοδομιστικό, ανοικτού τύπου λογισμικό το οποίο προάγει το αίσθημα της αναζήτησης, της ανακάλυψης και της διερεύνησης. Μπορεί να χρησιμοποιηθεί κυρίως στη Γεωγραφία για τις τάξεις Ε’ και ΣΤ’. Έχει όμως εφαρμογές και στα υπόλοιπα μαθήματα όλων των τάξεων. Μπορεί να αποτελέσει ένα χρήσιμο εργαλείο για τον/την εκπαιδευτικό καθώς μπορεί να οπτικοποιήσει έννοιες οι οποίες είναι δύσκολο να κατανοηθούν χωρίς τη χρήση εποπτικού υλικού.